Slovenska kronika, 26.5.2010


Naslov: Pomlad v Kostanjevici
Napoved za voditelja:

T- Kostanjevica na Krki /

X- Snemalec in montažer Tomi Naglič /
Sinoči so v kostanjeviškem gradu pripravili dobrodelni koncert z naslovom »Pomlad v Kostanjevici« in ga podnaslovili »Prireditev za dober namen«. S to gesto so se zahvalili vsem, ki so že doslej pomagali lastnikoma gostilne »Žolnir« Faniki in Ottu Sevšku, ki jima je marca letos požar skoraj povsem uničil priljubljeno gostišče. Na prireditvi so nastopili številni glasbeniki, obiskovalci pa so lahko tudi tokrat prispevali donacije za pomoč in tako spet zbrali nekaj denarja. Čeprav sta se Sevškova doslej že nemalokrat tudi sama izkazala z dobrodelnostjo, donacijami in s sponzorstvi, sta zdaj tudi sama izkusila, kaj pomeni, če v trenutku izgubiš skoraj vse. Spoznala pa sta, da so ljudje z njima in da ju tudi v teh težkih trenutkih mnogi nesebično podpirajo.
